b'\n_START_ARTICLE_\nErnst Jandl\n_START_PARAGRAPH_\nErnst Jandl (1. august 1925 i Wien \xe2\x80\x93 9. juni 2000) var en \xc3\xb8strigsk digter, forfatter og overs\xc3\xa6tter. Han blev kendt for sin specielle humoristiske sprogkunst i eksperimentel lyrik og nogle markante neologismer._NEWLINE_Jandl kom ved slutningen af 2. verdenskrig i engelsk krigsfangenskab. Efter sin l\xc3\xb8sladelse studerede han germanistik og anglistik. 1949 afsluttede han gymnasiel\xc3\xa6rereksamen og fik doktorgrad i 1950 og var indtil 1979 l\xc3\xa6rer ved forskellige gymnasier i Wien._NEWLINE_Han var under indflydelse af konkret poesi og dadaisme, og Jandl udtrykte sig gennem eksperimentelle digte. I 1952 offentligjorde han sit f\xc3\xb8rste v\xc3\xa6rk i tidsskriftet Neue Wege._NEWLINE_Fra 1954 var Ernst Jandl n\xc3\xa6r ven med Friederike Mayr\xc3\xb6cker, som han sidenhen levede med og skrev flere v\xc3\xa6rker sammen med. Han mestrede legen med sproget, der gjorde Jandl til en vigtig repr\xc3\xa6sentant for den tysksprogede lyrik. I hans ber\xc3\xb8mte digt "Ottos Mops" bruger han kun vokalen "o", og digtet "schtzngrmm" fort\xc3\xa6ller han om krigens lyde gennem ord, der er sammensat af bogstaver, der lyder som skud eller detonerende missiler. "schtzngrmm" er Jandls m\xc3\xa5de at skrive ordet "Sch\xc3\xbctzengraben" (skyttegrav). Flere af Jandls digte skal hellere h\xc3\xb8res end l\xc3\xa6ses, fordi hans leg med ord giver en anden mening, n\xc3\xa5r de l\xc3\xa6ses h\xc3\xb8jt. Legen med ordene g\xc3\xb8r ogs\xc3\xa5 han litteratur og lyrik sv\xc3\xa6r at overs\xc3\xa6tte til andre sprog.'